stanford-oval/wikipedia huggingface dataset:
אולימפיאדת הנוער סינגפור (2010)
טקס פתיחה

טקס הפתיחה של המשחקים נערך ב-14 באוגוסט באצטדיון המצוף. כ-27,000 צופים נכחו באירוע, שהתקיים על רקע קו הרקיע של העיר. המופע, שהיה הגדול ביותר שנערך אי פעם על ידי העירייה כלל למעלה מ-7,000 אמנים, בעיקר מתחת לגיל 18. במרכז הבמה ניצב הלפיד האולימפי בגובה 32 מטר שעוצבה על ידי רנדי צ'אן בצורת מגדלור. הלפיד היה מוקף בשישה מסכי LED ענקיים, שעמדו מאחורי בריכת שיקוף שהכילה 200 טון של מים.
בעקבות מופע חימום וספירה לאחור שהובלה על ידי ילדים ומתופפים צעירים, המופע החל בשעה 20:10 (זמן מקומי), כהתייחסות לשנה בה נערכו המשחקים. המופע נפתח במופע זיקוקים ולאחר קטע בשם "בברכה" (במאלזית: Selamat Datang) בהשתתפות מבצעים סינגפורים בעלי מוצע סיני, מלאזי והודי. הקטע הסתיים עם הופעה של אומנים סינגפורים בעלי מורשת אירופאית ואסיתית-סינית, המסמל את העירוב בין מסורת למודרניות בסינגפור. לאחר מכן הוקרנו ברכות מוקלטות משגרירים אולימפיים למשחקי האולימפיים לנוער: יוסיין בולט, מייקל פלפס וילנה איסינבייבה, חברי להקת 30 שניות למאדים והשחקנים ג'קי צ'אן וג'ט לי. דגל סינגפור הוכנס עם הלהקה הצבאית של דאי בעת שבוצע השיר "חמישה כוכבים בהתרוממות" וההמנון של סינגפור הושמע בעת הנפת הדל.
במהלך הקטע "מקורות" שהציג את ההיסטוריה של העיר, נכנסו לאצטדיון המבצעים במכולות הובלה על מנת לתאר את בואם של המהגרים המוקדמים. הטקס המשיך עם מופע מחול שהציג שירים פופולריים החל משנת 1940 ועד העידן הנוכחי. לאחר מכן היה הוצג הקטע "מפלצת" שסיפר את סיפורו של מתאגרף צעיר שנאלץ להילחם במפלצת ענקית. בהתחלה הוא הזעיק לוחמי סילת על מנת שילחמו במפלצת אך הם נכשלו. בהמשך הוא זימן לוחמי קלרי ווו-שו. אולם הוא מצליח להתגבר על פחדיו הפנימיים ולהביס את המפלצת.[31] לאחר מכן הופיע הזמר שאה וויי וון עם השיר "על פני קו הסיום" ולאחריו השיר "משחקים באש" אשר במהלכו הוצג דרקון כסמל של אומץ, כח וחוכמה. במקטע זה, 500 בני נוער מאיגוד הסוקה גאקאי בסינגפור, שיצרו דגים רבים. הקטע הבא כלל את חברי התזמורת העולמית למשחקים בסינגפור שניגנו בכלי נגינה שונים מרחבי העולם. התזמורת הובלה על ידי דארל אנג, העמית הצעיר ביותר של התזמורת הסימפונית סינגפור. המקטע שלאחריו כונה "באד" וכלל גשם המסמל תקווה והתחדשות. סיום החלק האומנותי של טקס הפתיחה היה בביצוע השיר "סיפור חדש".
החלק השני של טקס הפתיחה נפתח בכניסה של דגלי הלאומים לבמה כאשר הם נישאים על ידי אחד מספורטאי המשלחת. בעקבות המסורת האולימפית, דגל יוון הוכנס ראשון לאצטדיון כמדינה שיזמה את המשחקים האולימפיים ודגל סינגפור הוכנס אחרון כמדינה המארחת. לאחר כניסת הדגלים הושמע שיר המשחקים ולאחריו נאמו ניאם צ'יאנג מנג, יו"ר הוועדה המארגנת של משחקי אולימפיאדת הנוער בסינגפור, וז'אק רוג, נשיא הוועד האולימפי הבינלאומי. פתיחת המשחקים הוכרזה רשמית על ידי נשיא סינגפור, סלאפאן ראמאנאתאן. הדגל האולימפי הוכנס לאצטדיון על ידי שמונה ספורטאים אולימפיים שהעבירו אותו לשמונה ספורטאי נוער לפני שהונף עם נגינת ההמנון האולימפי ביוונית. לאחר מכן הושבע הספורטאים, השופטים והמאמנים. לבסוף, סירה בצורת עוף החול הנישאת על פני מימי המפרץ הכניסה את הלהבה האולימפית. הלפיד הועבר בין שישה ספורטאים סינגפורים כאשר גולש הרוח, דארן צ'וי הדליק את הלפיד האולימפי.
טקס הנעילה

טקס הנעילה של המשחקים נערך ב-26 באוגוסט במרינה ביי. הטקס החל בשעה שמונה בערב לפי הזמן המקומי עם בני נוער, מעודדות והקמעות של המשחקים, ליאו ומרלי, רוקדים לצלילי השירים "תהילה" ו"להילחם למען האהבה הזאת". כניסתם של נשיא הוועד האולימפי הבינלאומי, ז'אק רוג, וראש ממשלת סינגפור, לי הסיין לונג, לוותה בשירת ההמנון הלאומי של סינגפור על ידי מקהלה בהובלתו של נתאניה אונג בת ה-12 והקהל. המקטע הבא בטקס בשם "נתיב הלהבה", 5 זמרים צעירים ביצעו שיר קיצבי בעוד תלמידים הלבושים בתחפושת המדמה את "רוח הנעורים", סמל המשחקים, ביצעו תצוגה המונית. בסיום המקטע, הספורטאים שהתחרו באולימפיאדה והדגלים המייצגים את כל המדינות המתחרות עשו את דרך על גבי הפלטפורמה הצפה, לאחריו הוקרן וידאו קליפ קצר המציג את עיקרי המשחקים בליווי הזמרת אילאנה-אן לאצ'יקה פרננדז ושלישיית נגנים בשיר "סיפור חדש".
לאחר ההופעה החל מקטע הפרוטוקול של הטקס. מחווה נעשתה ל-20,000 המתנדבים שהשתתפו במשחקים כאשר השחיין הסינגפורי, ריינר נג, הודה למתנדבים ושמונה ספורטאים נוספים העניקו זר פרחים לשמונה נציגי המתנדבים. לאחר מכן נאמו נג שר מיאנג, יו"ר הוועדה המארגנת של אולימפיאדת הנוער בסינגפור, וז'אק רוג, נשיא הוועד האולימפי הבינלאומי. רוג הכריז באופן רשמי על סגירת המשחקים בהתאם למסורת. הדגל האולימפי הונמך בליווי ההמנון האולימפי. לאחר מכן, הועבר הדגל האולימפי מתאו סר לוק, כראש העיר של סינגפור, דרך ז'אק רוג לג'י ג'יאניה, ראש העיר של ננג'ינג, סין, המארחת של אולימפיאדת הנוער ב-2014. לאחר מכן נוגן ההמנון הלאומי של סין יחד עם הנפת דגלה של סין בליווי הקראנת מצגת וידאו קצרה המציגה את ננג'ינג. הלהבה האולימפית כובתה בסיום הטקס לצלילי פלוגלהורן. והטקס הסתיים בקונצרט הכלל שירים ומופעים של אמנים מקומיים.
המשחקים

כל 205 הוועדות האולימפיות הלאומיות היו מיוצגות במשחקים, למעט כווית, שהושעתה בינואר 2010, בשל התערבות ממשלתית לכאורה. עם זאת, שלושה ספורטאים כוויתים התחרו תחת הדגל האולימפי. מאפיין ייחודי של המשחקים היה קיום תחרויות של קבוצות מעורבות מספורטאים ממדינות שונות. במהלך המשחקים התקיימו 7 תחרויות שהורכבו אך ורק מנבחרות מעורבות.
המשחקים > ענפי הספורט

במשחקי הנוער האולימפיים ב-2010 נערכו 201 תחרויות ב-26 ענפי ספורט שונים המחולקים ל-29 דסיפלינות שונות בהשתתפות 3,524 ספורטאים בני 14 עד 18.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   אופניים (1)   אגרוף (11)   אתלטיקה (36)   בדמינטון (2)   ג'ודו (9)   הוקי שדה (2)   היאבקות (14) |   הרמת משקולות (11)  התעמלות  התעמלות אמנותית (2)   התעמלות מכשירים (12)   טרמפולינה (2)   חתירה (4)   טאקוונדו (10) |   טניס (4)   טניס שולחן (3)   טריאתלון (3)   כדורגל (2)   כדוריד (2)   כדורסל (2)   כדורעף אולמות (2) |   סיף (7)  ספורט בריכה  קפיצה למים (4)   שחייה (34)   קאנו/קיאק (6)   קליעה (4)   קרב חמש מודרני (3) |   קשתות (3)   רכיבה (2)   שיט (4) |  |  |  |
המשחקים > לוח זמנים

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| ● | טקס הפתיחה | ● | תחרות | ● | גמרים | ● | טקס הנעילה |
| אוגוסט | אוגוסט | 12 ה' | 13 ו' | 14 ש' | 15 א' | 16 ב' | 17 ג' | 18 ד' | 19 ה' | 20 ו' | 21 ש' | 22 א' | 23 ב' | 24 ג' | 25 ד' | 26 ה' | גמרים |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  טקסים |  טקסים |  |  | ● |  |  |  |  |  |  |  |  |  |  |  | ● |  |
| ספורט בריכה   |  קפיצה למים |  |  |  |  |  |  |  |  |  | 1 | 1 | 1 | 1 |  |  | 4 |
| ספורט בריכה   |  שחייה |  |  |  | 3 | 8 | 4 | 7 | 3 | 9 |  |  |  |  |  |  | 34 |
|  קשתות |  קשתות |  |  |  |  |  |  | ● | 1 | 1 | 1 |  |  |  |  |  | 3 |
|  אתלטיקה |  אתלטיקה |  |  |  |  |  | ● | ● | ● |  | 12 | 12 | 12 |  |  |  | 36 |
|  בדמינטון |  בדמינטון |  |  |  | ● | ● | ● | ● | 2 |  |  |  |  |  |  |  | 2 |
|  כדורסל |  כדורסל |  |  |  | ● | ● | ● | ● | ● |  | ● | ● | 2 |  |  |  | 2 |
|  אגרוף |  אגרוף |  |  |  |  |  |  |  |  |  | ● | ● | ● | ● | 11 |  | 11 |
|  קאנו/קיאק |  קאנו/קיאק |  |  |  |  |  |  |  |  |  | ● | 3 |  | ● | 3 |  | 6 |
|  אופניים |  אופניים |  |  |  |  |  | ● | ● | ● |  |  | 1 |  |  |  |  | 1 |
|  רכיבה |  רכיבה |  |  |  |  |  |  | ● |  | 1 |  | ● |  | 1 |  |  | 2 |
|  סיף |  סיף |  |  |  | 2 | 2 | 2 | 1 |  |  |  |  |  |  |  |  | 7 |
|  הוקי שדה |  הוקי שדה |  |  |  |  | ● | ● | ● | ● | ● | ● | ● | ● | 1 | 1 |  | 2 |
|  כדורגל |  כדורגל | ● | ● |  | ● | ● |  | ● | ● |  | ● | ● | ● | 1 | 1 |  | 2 |
| התעמלות  |  מכשירים |  |  |  |  | ● | ● | 1 | 1 |  | 5 | 5 |  |  |  |  | 12 |
| התעמלות  |  אומנותית |  |  |  |  |  |  |  |  |  |  |  |  | ● | 2 |  | 2 |
| התעמלות  |  טרמפולינה |  |  |  |  |  |  |  |  | 2 |  |  |  |  |  |  | 2 |
|  כדוריד |  כדוריד |  |  |  |  |  |  |  |  | ● | ● | ● | ● | ● | 2 |  | 2 |
|  ג'ודו |  ג'ודו |  |  |  |  |  |  |  |  |  | 3 | 3 | 2 |  | 1 |  | 9 |
|  קרב חמש מודרני |  קרב חמש מודרני |  |  |  |  |  |  |  |  |  | 1 | 1 |  | 1 |  |  | 3 |
|  חתירה |  חתירה |  |  |  | ● | ● | ● | 4 |  |  |  |  |  |  |  |  | 4 |
|  שיט |  שיט |  |  |  |  |  | ● | ● |  | ● | ● |  | ● | ● | 4 |  | 4 |
|  קליעה |  קליעה |  |  |  |  |  |  |  |  |  |  | 1 | 1 | 1 | 1 |  | 4 |
|  טניס שולחן |  טניס שולחן |  |  |  |  |  |  |  |  |  | ● | ● | 2 | ● | ● | 1 | 3 |
|  טאקוונדו |  טאקוונדו |  |  |  | 2 | 2 | 2 | 2 | 2 |  |  |  |  |  |  |  | 10 |
|  טניס |  טניס |  |  |  | ● | ● | ● | ● | ● | 1 | 3 |  |  |  |  |  | 4 |
|  טריאתלון |  טריאתלון |  |  |  | 1 | 1 |  |  | 1 |  |  |  |  |  |  |  | 3 |
|  כדורעף אולמות |  כדורעף אולמות |  |  |  |  |  |  |  |  |  | ● | ● | ● | ● | ● | 2 | 2 |
|  הרמת משקולות |  הרמת משקולות |  |  |  | 2 | 2 | 3 | 3 | 1 |  |  |  |  |  |  |  | 11 |
|  היאבקות |  היאבקות |  |  |  | 5 | 4 | 5 |  |  |  |  |  |  |  |  |  | 14 |
| סה"כ גמרים ביום | סה"כ גמרים ביום |  |  |  | 15 | 19 | 16 | 18 | 11 | 14 | 26 | 27 | 20 | 6 | 26 | 3 | 201 |
המשחקים > טבלת המדליות

הוועדה המארגנת של משחקי אולימפיאדת הנוער בסינגפור (SYOGOC) לא קימה רישום של טבלת מדליות רשמית. באולימפיאדה הוענקו סך הכל 623 מדליות ב-201 אירועים. ב-15 באוקטובר 2010 הודיע הוועד האולימפי הבינלאומי כי תוצאות בדיקת הסמים של המתאגרף, נורבק חאקולוב, מאוזבקיסטן, שזכה במדליית כסף חזרו חיוביות. לאור התוצאות הוא נפסל מהתחרות ונלקחה ממנו מדליית הכסף. המדליות של הקבוצות המעורבות שהורכבו מספורטאים ממדינות לאום שונות רשומות בטבלה כמדליות שהוענקו ל"נבחרת לאומים מעורבת" ואינה מדורגת בטבלה.
מדינה מארחת (סינגפור)
| מיקום | מדינה | זהב | כסף | ארד | סך הכול |
| --- | --- | --- | --- | --- | --- |
| 1 |  סין | 30 | 16 | 5 | 51 |
| 2 |  רוסיה | 18 | 14 | 11 | 43 |
| 3 |  קוריאה הדרומית | 11 | 4 | 4 | 19 |
| 4 |  אוקראינה | 9 | 9 | 15 | 33 |
| - | הוועד האולימפי הבינלאומי נבחרת לאומים מעורבת | 9 | 8 | 11 | 28 |
| 5 |  קובה | 9 | 3 | 2 | 14 |
| 6 |  אוסטרליה | 8 | 13 | 8 | 29 |
| 7 |  יפן | 8 | 5 | 3 | 16 |
| 8 |  הונגריה | 6 | 4 | 5 | 15 |
| 9 |  צרפת | 6 | 2 | 7 | 15 |
| 10 |  איטליה | 5 | 9 | 5 | 19 |
| 15 |  ישראל | 3 | 2 | 0 | 5 |
| 62 |  סינגפור | 0 | 2 | 4 | 6 |
תוכנית התרבות והחינוך (CEP)

הוועד האולימפי הבינלאומי הגדיר חזון למשחקי הנוער האולימפיים, להיות אירוע המהווה איזון בין ספורט, תרבות וחינוך. מטרת תוכנית התרבות והחינוך היא לחנך ולהשפיע על הספורטאים המשתתפים במשחקים לפתח ספורטיביות אמיתית ולחיות לפי הערכים האולימפיים של מצוינות, כבוד וידידות, תוך כדי שהם נהנים בעת ובעונה אחת. על מנת לקדם את תוכנית התרבות והחינוך בקרב הספורטאים המשתתפים, התוכנית שילבה הופעות חיות, מיצבים אומנותיים ופסטיבלים שעסקו ברוח האולימפיאית וגיוון תרבותי. התוכנית כללה מגוון רחב של פעילויות: סדנאות מעשיות, פעילויות חיצוניות, פרויקטים קהילתיים ודוכנים תצוגה, כולם מבוססים על חמישה נושאים:
אולימפיזם (Olympism) - מקורות, פילוסופיה, מבנה והתפתחותה של האולימפיאדה המודרנית.
פיתוח מיומנויות - ההיבטים השונים של קריירת אתלטית מקצועית, כגון פיתוח אישי, אפשרויות קריירה וניהול של מעברים בחיים.
רווחה ואורח חיים בריא - תזונה בריאה, מתחים וסיכונים בספורט כמו שימוש בסמים.
אחריות חברתית - האחריות של אזרחי העולם על ידי שימור הסביבה וקידום יחסי פיתוח קהילה עולמית.
התבטאות - יצירת קשרים ולמידה הדדית בין הספורטאים באמצעות מדיה דיגיטלית ופסטיבלי ערב בכפר האולימפי לנוער.
המשלחת הישראלית

ישראל שלחה משלחת המונה 15 ספורטאים שהתחרו ב-8 ענפי ספורט שונים. נושאת דגל ישראל בטקס הפתיחה הייתה גולשת הרוח, נעמי כהן.

לוחם הטאקוונדו, גילי חיימוביץ', הקופץ לגבוה, דמיטרי קרויטר, וגולש הרוח, מעיין רפיח, זכו במדליית זהב. השחיין, יעקב טומרקין, זכה בשתי מדליות כסף. כמו כן, הטריאתלטית, פאני בייסרון, והג'ודוקא, רותם שור, זכו במדליית זהב וארד, בהתאמה, כחלק מהנבחרות המאוחדות המורכבות מספורטאים ממדינות שונות.
בעיות ומחלוקות > פרישת הלוחם האיראני בגמר הטאקוונדו

ב-16 באוגוסט 2010, הודיעו בכירים איראנים כי מחמד סלימאני פורש מגמר הטאקוונדו בנים עד 48 ק"ג בעקבות פציעה בקרסול. בתחרות הגמר סלימאני היה עתיד להתמודד מול הלוחם הישראלי, גילי חיימוביץ'. הבכירים האיראנים הודיעו כי סלימאני נפצע לראשונה בקרסולו באליפות העולם לנוער שהתקיימה במקסיקו בתחילת השנה. הפציעה, לטענתם, התפרצה מחדש במהלך חצי הגמר נגד הלוחם האמריקאי, גרגורי אנגליש. סלימאני נשלח לבית החולים שם עבר צילום רנטגן וקרסולו גובס. חיימוביץ' זכה במדליית הזהב כברירת מחדל. בטקס הענקת המדליות שהתקיים במרכז הקונגרסים סונטק, סלימאני נעדר.
סלימאני צוטט מאוחר יותר בראיון שהוא "מאוד עצוב" שהוא החמיץ את הקרב מכיוון שהוא "בטוח [שהוא] היה מקבל את מדליית הזהב". ראש המשלחת הישראלית, דניאל אורן, טען כי הפרישה נבעה ממניעים פוליטיים. הוא אמר "זה לא הפעם הראשונה שזה קרה באולימפיאדה. אבל, זה פעם ראשונה קורה בתחרות על מדליה. למען הכנות, ברגע שהנער שלנו העפיל לגמר, ידענו שזה הולך לקרות. דיברתי עם הנער שלנו לאחר הגמר והוא, כמובן, היה מאוכזב שלא ניתנה לו האפשרות לזכות במדליית הזהב באמצעות קרב. אני חש יותר צער כלפי הנער האיראני. הוא בטח התאמן קשות על מנת להגיע לשלב בו הוא נמצא והוא לא קיבל הזדמנות להילחם. אנחנו עוסקים כאן בספורט, ספורט נוער, למעשה, חבל שפוליטיקה עורבה כאן".
עם זאת, דובר בוועד האולימפי הבינלאומי, מארק אדמס, אמר: "ככל שזה נוגע לחששות מצד הוועד האולימפי הבינלאומי, לא הייתה כאן כוונה מרשעת. העובדות הידועות לנו הוא כי הספורטאי נפצע בקרסולו ונשלח לבית החולים לצילום רנטגן. הבדיקות גילו שהוא לא סובל משום שבר, והוא בסדר עכשיו. אז אלא אם קיים מידע עובדתי נוסף, אזי [המחלוקת] היא יותר בגדר ספקולציה". ב-17 באוגוסט חזר על האמירות הללו גם נשיא הוועד האולימפי, ז'אק רוג. אולם, בעבר, הצהירה איראן מכיוון שהממשלה הנוכחית שלה אינה מכירה בישראל כמדינה, מדיניותה היא לסגת מלהתחרות נגד נציגים ישראלים.
בעיות ומחלוקות > חשדות כי חלק מכדורגלני בוליביה היו מעל הגיל החוקי להשתתפות

ארטורו גרסיה, יו"ר איגוד המאמנים של סנטה קרוס בבוליביה, אמר לעיתון הבוליביאני "La Razón" כי בידיו הוכחות לכך שלפחות חמישה שחקנים מקבוצת הכדורגל (בנים) הבוליביאנית היו מעל מגבלת הגיל החוקית להשתתפות במשחקים, שהייתה גיל 15. בוליביה ניצחה בגמר טורניר הכדורגל (בנים) את האיטי 5-0 וזכתה במדליית הזהב ב-25 באוגוסט 2010. סגן שר הספורט הבוליביאני, מיגל אנחל רימבה, הורתה לחקור את הטענה.
מאמן מונטנגרו, סאבא קובאצ'ביץ', שקבוצתו הודחה על ידי בוליביה בחצי הגמר, אמר כי מונטנגרו תבקש מפיפ"א לבדוק את העניין. עם זאת, פיפ"א הודיעה שהיא לא תבחן את הנושא מכיוון שתלונות הנוגעות לזכאות של שחקנים להשתתף בטורניר היה נדרש להגיש בכתב למטה פיפ"א בכפר הנוער האולימפי בסינגפור לא יאוחר מחמישה ימים לפני המשחק הראשון בטורניר, כלומר ב-8 באוגוסט. בנוסף, פיפ"א מסרה כי צוותה נפגש באופן אישי עם כל אחד מהכדורגלנים בנפרד בכפר הנוער האולימפי ובדק את דרכוניהם למול תאריכי הלידה שסופקו על ידי הוועדים האולימפיים הלאומיים שלהם.
בעיות ומחלוקות > שימוש בסמים אסורים

שני מתאבקים נפסלו ב-15 באוקטובר 2010 לאחר שתוצאות בדיקת שימוש בסמים אסורים שבוצעה לשניים חזרה חיובית. הבדיקה מצאה כי השניים עשו שימוש בתרופה פורוסמיד. השניים הם ג'וני פילי, מתאבק בסגנון חופשי עד 63 ק"ג מאקוודור, שזכה במקום החמישי ונורבק חאקולוב, מתאבק בסגנון רומי-יווני עד 50 ק"ג מאוזבקיסטן, שזכה במדליית כסף במשחקים. בעקבות תוצאות הבדיקה השניים נפסלו והוועד האולימפי הבינלאומי ביטל את זכייתו של חאקולוב במדליה. אולם לא התקבלה החלטה האם לקדם את זוכה מדליית הארד, שאדיבק סולאימאנוב מקירגיזסטן, למקום השני וכן הלאה. בנוסף, נאסר על פילי להשתתף בתחרויות במשך שנתיים על ידי הוועד האולימפי האקוודורי.
זמביה במשחקים האולימפיים

זמביה השתתפה לראשונה במשחקים האולימפיים באולימפיאדת טוקיו (1964), עוד בהיותה מדינת חסות בריטית בשם רודזיה הצפונית. היא נעדרה מאז מהמשחקים פעם אחת, כשהשתתפה בחרם שהובילו מדינות אפריקה על אולימפיאדת מונטריאול (1976), במחאה על סירובו של הוועד האולימפי הבינלאומי להשעות את ניו זילנד בעקבות משחק שקיימה נבחרת הרוגבי שלה עם נבחרת דרום אפריקה. זמביה מעולם לא השתתפה באולימפיאדת חורף.
הספורטאי הזמבי הראשון שזכה במדליה אולימפית היה המתאגרף קית' מווילה, שזכה במדליית ארד באולימפיאדת לוס אנג'לס (1984). באולימפיאדת סיאול (1988) הפתיעה נבחרת הכדורגל לאחר שסיימה בראש הבית בשלב המוקדמות, ובין היתר הביסה 0-4 את נבחרת איטליה, אך ברבע הגמר הובסה באותה תוצאה על ידי גרמניה המערבית, והודחה. שחקן הנבחרת קלושה בוואליה הבקיע שישה שערים, והיה סגן מלך השערים של הטורניר, אחרי רומאריו.
באולימפיאדת אטלנטה (1996) זכה האתלט סמואל מטטה במדליית כסף בריצת 400 מטר משוכות. ארבע שנים מאוחר יותר היה מטטה ראשון בשלב המוקדמות, אך בחצי הגמר סיים רק במקום העשירי, ולא העפיל לשלב הגמר. במשחקים הבאים רשמו הספורטאים הזמבים הישגים נמוכים. את ההישג הטוב ביותר רשם האצן ג'רלד פירי, שהעפיל לשלב חצי הגמר בריצת 100 מטר באולימפיאדת לונדון (2012), וסיים במקום החמישי במקצה שלו וה-15 הכללי.
מדליות

| --- | --- |
 :  ראו גם – מדליות במשחקים האולימפיים
מדליות > לפי אולימפיאדה

באולימפיאדות הקיץ:
| אולימפיאדה | זהב | כסף | ארד | סך הכל |
| --- | --- | --- | --- | --- |
אולימפיאדת טוקיו (1964): 0
אולימפיאדת מקסיקו סיטי (1968): 0
אולימפיאדת מינכן (1972): 0
אולימפיאדת מונטריאול (1976): לא השתתפה
אולימפיאדת מוסקבה (1980): 0
| אולימפיאדת לוס אנג'לס (1984) | 0 | 0 | 1 | 1 |
אולימפיאדת סיאול (1988): 0
אולימפיאדת ברצלונה (1992): 0
| אולימפיאדת אטלנטה (1996) | 0 | 1 | 0 | 1 |
אולימפיאדת סידני (2000): 0
אולימפיאדת אתונה (2004): 0
אולימפיאדת בייג'ינג (2008): 0
אולימפיאדת לונדון (2012): 0
אולימפיאדת ריו דה ז'ניירו (2016): 0
אולימפיאדת טוקיו (2020): 0
| סך הכל | 0 | 1 | 1 | 2 |
משחקי חבר העמים 2014

| --- | --- |
לוגו המשחקים

 מוטו:  Bring It On
 תקופת התחרות:  23 ביולי 2014 – 3 באוגוסט 2014 (12 ימים) 
 מספר תחרות:  20 
 מספר מקצועות:  18
 מספר מתמודדים:  4,929
 מספר משחקים:  261
 מדינה מארחת:  סקוטלנד סקוטלנד, הממלכה המאוחדת הממלכה המאוחדת
 עיר מארחת:  גלאזגו
 אצטדיון:  סלטיק פארק
 Glasgow2014.com
 
 → משחקי חבר העמים 2010 משחקי חבר העמים 2018 ← 
 
משחקי חבר העמים 2014 (בגאלית סקוטית: Geamannan a' Cho-fhlaitheis 2014; בסקוטית: Glesca 2014 או Glesga 2014 בגאלית סקוטית: Glaschu 2014; באנגלית: ידוע רשמית בתור XX Commonwealth Games ומוכר גם כ-Glasgow 2014) היה אירוע ספורט רב-ענפי בין-לאומי ה-20 במספר, שהתקיים בעיר גלאזגו שבסקוטלנד מה-23 ביולי עד 3 באוגוסט 2014.
סקוטלנד אירחה את משחקי חבר העמים בפעם השלישית. היה זה אירוע הספורט הרב-ענפי הגדול ביותר שהתקיים בסקוטלנד אי פעם.
משלחת אנגליה זכתה במספר המדליות הרב ביותר במשחקים, לראשונה מאז משחקי חבר העמים הבריטי שנערכו ב-1986.
המשחקים

פדרציית משחקי חבר העמים (CGF) העניקה לגלאזגו את הזכות לאירוח המשחקים בפגישת האספה הכללית של ההתאחדות שנערכה בעיר קולומבו, בירת סרי לנקה, ב-9 בנובמבר 2007. הצעת גלאזגו גברה בגמר על הצעת העיר אבוג'ה בניגריה.
נושא הלפיד הראשי של המשחקים בטקס הפתיחה היה רוכב האופניים הסקוטי כריס הוי.
משתתפים

במשחקים השתתפו 4,929 ספורטאים שייצגו את 71 חברות התאחדות משחקי חבר העמים. כמקובל במשחקים ייצגו משלחות נפרדות את אנגליה, סקוטלנד וויילס.
המשלחות הגדולות ביותר במשחקים היו של אוסטרליה (417 ספורטאים), אנגליה (416), סקוטלנד (310), קנדה (265), ניו זילנד (238), ויילס (234) והודו (215). המשלחת הקטנה ביותר הגיעה מברוניי ונכלל בה ספורטאי אחד.
אתרי המשחקים

המשחקים והאירועים הטקסיים בהם התקיימו ב-13 אתרים בגלאזגו ובשלושה אתרים נוספים מחוץ לה.
טקס הפתיחה של המשחקים נערך באצטדיון סלטיק פארק וטקס הנעילה שלהם התקיים באצטדיון האמפדן פארק.
תחרויות השחייה נערכו במרכז השחייה הבין-לאומי בטולקרוס (Tollcross), תחרויות ההתעמלות נערכו באולם OVO היידרו, תחרויות האתלטיקה נערכו באצטדיון המפדן ותחרויות הרמת המשקולות נערכו באודיטוריום קלייד.
ענפי ספורט ותחרויות

במשחקים התקיימו 261 תחרויות במסגרת 18 ענפי ספורט. כמו כן התקיימו 22 תחרויות ספורט נכים במסגרת חמישה ענפי ספורט.
ענפי הספורט במשחקים (המספר בסוגריים מציין את מספר התחרויות שנערכו באותו ענף):
| --- | --- |
 - שחייה (44)  - קפיצה למים (10)  - אתלטיקה (50)  - בדמינטון (6)  - איגרוף (13)  - מרוץ אופני כביש (23)  - התעמלות מכשירים (14)  - התעמלות אמנותית (6)  - הוקי שדה (2)  - ג'ודו (14):  - כדורת דשא (10)  - נטבול (1)  - רוגבי (1)  - ירי ספורטיבי (19)  - סקווש (5)  - טניס שולחן (7)  - טריאתלון (3)  - הרמת משקולות (19)   היאבקות (14)
ענפי ספורט הנכים במשחקים:
שחייה
אתלטיקה
אופניים
כדורת דשא
הרמת משקולות
במשחקים אלו לעומת משחקי 2010 באו תחרויות הג'ודו והטריאתלון במקומן של תחרויות הטניס והקשתות. כמו כן הושמטו תחרויות ההליכה באתלטיקה, השחייה הצורנית וההיאבקות בסגנון יווני-רומי והוספו תחרות רכיבה על אופני הרים ותחרות אגרוף לנשים.
אירועי ספורט מיוחדים

בתחרויות השחייה נקבע שיא עולם אחד, במשחה שליחים 4x100 מטר חופשי, על ידי נבחרת אוסטרליה שיוצגה על ידי ברונטה קמפבל, מלני רייט, אמה מק'קאון וקייט קמפבל (3:30.98 דקות), שיפור לשיא העולם בן ה-5 שנים של הולנד (3:31.72 דקות).
בתחרויות השחייה נשברו 24 שיאי משחקים חדשים.
מדליות

ספורטאים מ-37 משתתפות זכו במדליות במהלך המשחקים. להלן טבלת המדליות של עשר המשתתפות המצליחות ביותר:
| 0 | 1 | 2 | 3 | 4 | 5 |
| --- | --- | --- | --- | --- | --- |
| דירוג | מדינה | זהב | כסף | ארד | סך הכול |
| 1 | אנגליה אנגליה | 58 | 59 | 57 | 174 |
| 2 | אוסטרליה אוסטרליה | 49 | 42 | 46 | 137 |
| 3 | קנדה קנדה | 32 | 16 | 34 | 82 |
| 4 | סקוטלנד סקוטלנד (מארחת) | 19 | 15 | 19 | 53 |
| 5 | הודו הודו | 15 | 30 | 19 | 64 |
| 6 | ניו זילנד ניו זילנד | 14 | 14 | 17 | 45 |
| 7 | דרום אפריקה דרום אפריקה | 13 | 10 | 17 | 40 |
| 8 | ניגריה ניגריה | 11 | 11 | 14 | 36 |
| 9 | קניה קניה | 10 | 10 | 5 | 25 |
| 10 | ג'מייקה ג'מייקה | 10 | 4 | 8 | 22 |
| 11–37 |  | 30 | 50 | 66 | 146 |
| סך הכול |  | 261 | 261 | 302 | 824 |
ראו גם

משחקי חבר העמים 2010
משחקי חבר העמים 2018
הערות שוליים

↑  אדינבורו אירחה את המשחקים ב-1970 וב-1986.
↑  גם העיר הליפקס בקנדה הציגה את מועמדותה לאירוח המשחקים, אך הסירה אותה בהמשך בשל קשיי מימון.
↑  נמנו המשלחות שכללו 200 משתתפים ויותר.
↑  במקצת התחרויות הוענקה יותר ממדליית ארד אחת, או שהיא לא הוענקה כלל.
| משחקי חבר העמים  |
| --- | --- | --- |
יום חבר העמים הבריטי • מרוץ לפיד המלכה • פדרציית המשחקים • קמעות המשחקים
| משחקים |  אדמונטון 1978 קנדה • בריזבן 1982 אוסטרליה • אדינבורו 1986 סקוטלנד • אוקלנד 1990 ניו זילנד • ויקטוריה 1994 קנדה • קואלה לומפור 1998 מלזיה • מנצ'סטר 2002 אנגליה • מלבורן 2006 אוסטרליה • דלהי 2010 הודו • גלאזגו 2014 סקוטלנד • גולד קוסט 2018 אוסטרליה • ברמינגהאם 2022 אנגליה  |  |
המשחקים הפאראלימפיים • משחקי החורף • משחקי הנוער
מדינות שהתחרו במשחקי חבר העמים 2014 בגלאזגו
פסל של קלייד, קמע המשחקים - דרדר שנקרא על שם הנהר החוצה את גלאזגו
ניז'ר במשחקים האולימפיים

ניז'ר משתתפת במשחקים האולימפיים מאז אולימפיאדת טוקיו (1964). היא החרימה את המשחקים פעמיים: את אולימפיאדת מונטריאול (1976) החרימה, כמרבית מדינות אפריקה, במחאה על סירובו של הוועד האולימפי הבינלאומי להשעות את ניו זילנד, שנבחרת הרוגבי שלה קיימה משחק עם נבחרת דרום אפריקה תוך הפרת הסנקציות שהוטלו על דרום אפריקה בשל משטר האפרטהייד. ארבע שנים מאוחר יותר הצטרפה לחרם שהובילה ארצות הברית על אולימפיאדת מוסקבה (1980), במחאה על הפלישה הסובייטית לאפגניסטן. מאז אולימפיאדת לוס אנג'לס (1984) משתתפת ניז'ר במשחקים ברציפות. במשחקי החורף לא השתתפה מעולם.
במשחקים הראשונים בהם השתתפה, באולימפיאדת טוקיו, ייצג אותה ספורטאי בודד, המתאגרף איסאקה דאבורה, שהעפיל לשלב רבע הגמר בקטגוריית המשקל של עד 67 ק"ג. שמונה שנים מאוחר יותר, באולימפיאדת מינכן (1972), זכה דאבורה במדליית ארד בקטגוריית המשקל של עד 63.5 ק"ג. מדליה זו הייתה המדליה האולימפית הראשונה בה זכה ספורטאי ניז'רי. באולימפיאדת ריו (2016) זכה לוחם הטאקוונדו איסופו עבדול ראזק במדליית כסף בקגוריית המשקל של מעל 80 ק"ג.
מדליות

| --- | --- |
 :  ראו גם – מדליות במשחקים האולימפיים
מדליות > לפי אולימפיאדה

באולימפיאדות הקיץ:
| אולימפיאדה | זהב | כסף | ארד | סך הכל |
| --- | --- | --- | --- | --- |
אולימפיאדת טוקיו (1964): 0
אולימפיאדת מקסיקו סיטי (1968): 0
| אולימפיאדת מינכן (1972) | 0 | 0 | 1 | 1 |
אולימפיאדת מונטריאול (1976): לא השתתפה
אולימפיאדת מוסקבה (1980): לא השתתפה
אולימפיאדת לוס אנג'לס (1984): 0
אולימפיאדת סיאול (1988): 0
אולימפיאדת ברצלונה (1992): 0
אולימפיאדת אטלנטה (1996): 0
אולימפיאדת סידני (2000): 0
אולימפיאדת אתונה (2004): 0
אולימפיאדת בייג'ינג (2008): 0
אולימפיאדת לונדון (2012): 0
| אולימפיאדת ריו דה ז'ניירו (2016) | 0 | 1 | 0 | 1 |
אולימפיאדת טוקיו (2020): 0
| סך הכל | 0 | 1 | 1 | 2 |
מדליות > לפי ענף

בענפי הקיץ:
| ענף | זהב | כסף | ארד | סך הכל |
| --- | --- | --- | --- | --- |
|  טאקוונדו | 0 | 1 | 0 | 1 |
|  אגרוף | 0 | 0 | 1 | 1 |
| סך הכל | 0 | 1 | 1 | 2 |
ראו גם

ניז'ר במשחקים הפאראלימפיים
ניז'ר במשחקים האולימפיים לנוער
הערות שוליים

↑  "Medals by Games" [מדליות לפי משחקים]. Olympic Analytics (באנגלית). נבדק ב-5 במאי 2022. {{cite web}}:  (עזרה)תחזוקה - ציטוט: url-status (link)
↑  "Medals by Sports" [מדליות לפי ענפי ספורט]. Olympic Analytics (באנגלית). נבדק ב-5 במאי 2022. {{cite web}}:  (עזרה)תחזוקה - ציטוט: url-status (link)
דן מור

| --- | --- |
אין תמונה חופשית
 לידה:  5 בנובמבר 1974 (בן 50) ישראל תל אביב, ישראל
 מדינה:  ישראל 
 תקופת הפעילות:  מ-2010
 בן או בת זוג:  לאה ינאי 
 מספר צאצאים:  2
 פרופיל ב-IMDb
 
דן מור (נולד ב-5 בנובמבר 1974) הוא  שחקן טלוויזיה וקולנוע, שחקן עבר בכדורמים ומאמן אגרוף ישראלי.
ביוגרפיה

נולד בתל אביב לעמי ולדוגמנית פינצ'י מור. שירת בצה"ל כספורטאי מצטיין וכמדריך ירי, והיה שחקן בנבחרת הכדור מים של ישראל. בעל תואר ראשון מאוניברסיטת תל אביב במדעי החיים-ביולוגיה. התגורר מספר שנים באוסטרליה שם היה בעל עסק ליהלומים וטבעות אירוסין ובמקביל התפרסם כשחקן טלוויזיה וקולנוע. כיום נשוי לרקדנית לאה ינאי ואב לשניים. מתגורר בתל אביב.